recursal/SuperWikiNEXT-32B huggingface dataset:
O **Partido Socialista de Chile** (**PS**) é un partido político chileno de esquerda democrática. O partido é parte da *Concertación de Partidos por la Democracia* e agora tamén é parte da *Nueva Mayoría*. Tras as eleccións de 2005, o seu bloque parlamentario está composto de 15 deputados e oito senadores. O presidente do partido é Osvaldo Andrade. O PS foi o partido do presidente Salvador Allende, quen foi un dos seus fundadores en 19 de abril de 1933. No ano 1969, consegue entrar inicialmente na coalición de centro esquerda da Unidade Popular. Despois do golpe militar de 1973, o partido foi prohibido xunto con todos os outros partidos políticos, e foi dividido en varios grupos que non volven xuntos ata a restauración da democracia no ano 1990. Desde a restauración da democracia, constitúe a coalición de centro esquerda entre os socialistas e o *Partido Demócrata Cristiano de Chile*, formando a *Concertación* que gobernou o país desde 1990 ata 2010.

Notas
-----

1. ↑  Declaración de principios Arquivado 07 de xuño de 2013 en Wayback Machine. *pschile.cl*, Marzo de 1990. Consultado o 29 de decembro de 2013 *(en castelán)*
2. ↑  Kautsky, John (2002) *Social Democracy and the Aristocracy*, Transaction, p. 44

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Partido Socialista de Chile Modificar a ligazón no Wikidata*** |

### Ligazóns externas

* O sitio web oficial do partido *(en castelán)*

|  |  |
| --- | --- |
| Control de autoridades | 
* Wd: Q823648
* WorldCat
* VIAF: 133688763
* EBID: ID
* ISNI: 0000 0001 2375 142X
* SUDOC: 031263909

 |
|  |
| --- |
|      Partido xudicial de Ourense |

Predio dos xulgados de Ourense
O **partido xudicial de Ourense** é un dos 45 partidos xudiciais nos que se divide a comunidade autónoma de Galicia, sendo o partido xudicial nº 1 da provincia de Ourense.

Comprende os concellos de Allariz, Amoeiro, Baños de Molgas, Barbadás, Coles, Esgos, Maceda, Nogueira de Ramuín, Ourense, Paderne de Allariz, Parada de Sil, O Pereiro de Aguiar, A Peroxa, San Cibrao das Viñas, Taboadela, Toén, Vilamarín, Xunqueira de Ambía e Xunqueira de Espadanedo. A cabeza de partido, e por tanto sede das institucións xudiciais, é Ourense. A dirección do partido sitúase na Praza de Concepción Arenal da localidade. Ourense conta con 7 Xulgados de Primeira Instancia, 4 do Social, 3 de Instrución, 2 do Penal, 2 do Contencioso-Administrativo e un de Menores.

Notas
-----

1. ↑  Directorio de Órganos Xudiciais (Ourense), Páxina web do Poder Xudicial de España.

Véxase tamén
------------

### Outros artigos

* Partidos xudiciais de Galicia
**Pedra, papel ou tesoiras** é un xogo infantil na que só se utilizan as mans. É un xogo de azar e velocidade. Provén da China aínda que se introduciu en occidente a través do Xapón.

Regras do xogo
--------------

Existen tres posicións:

* Pedra: o puño pechado.
* Papel: a man estendida.
* Tesoiras: os dedos índice e corazón estendidos formando un "V"

|  |  |  |
| --- | --- | --- |
|  |  |  |
| Posicións das mans: pedra, papel e tesoira (de esq. a der.). |

Cada xogador colócase en fronte dos outros xogadores e coas mans detrás das costas. Contan ata tres e logo mostran as mans segundo as posicións que xa foron mencionadas. O xogador que teña a posición máis forte gaña. O papel envolve a pedra, a pedra rompe as tesoiras e as tesoiras cortan o papel.

Variantes
---------

Pedra, papel, tesoiras, lagarto e Spock é un variante deste xogo tradicional popularizada polo personaxe Sheldon Cooper da serie de televisión The Big Bang Theory.

|  |  |
| --- | --- |
|  | Wikimedia Commons ten máis contidos multimedia na categoría:  ***Pedra, papel ou tesoiras***  |

|  |  |
| --- | --- |
| Control de autoridades | 
* Wd: Q106631
* BNCF: 48716
* GiantBomb: 3015-539
* JSTOR: rock-paper-scissors
* LCCN: sh2007005076

 |
Para outras páxinas con títulos homónimos véxase: Charolés.
Carneiro charolés, nunha feira gandeira de Dunblane.
A **charolesa**, oficialmente denominada **carneiro charolés** pola súa entidade criadora e regulamentadora, é unha raza de ovella orixinaria da rexión francesa do Charolés, ao sur da Borgoña (Francia).

Características
---------------

A ovella charolesa é forte e voluminosa, con exemplares adultos que se sitúan entre 120 e 150 kgs (os carneiros) e entre 80 e 100 kgs as femias. 

A cabeza, que non ten la, é rosada ou gris, e ás veces ten pequenas pencas negras. A testa é ampla, cos ollos separados. As orellas son finas, longas e móbiles, da mesma cor cá cabeza. O corpo é robusto, tanto no lombo, como no peito como nas pernas. As patas tampouco teñen la, pero son claras e rectas. A la é curta e fina. 

As ovellas charolesas ofrecen un bo rendemento leiteiro, co que crían rapidamente os años.

Historia
--------

Femia de charolesa, á que se lle pode apreciar claramente a faciana rosada.
A finais do século XVIII nesta rexión do sur da Borgoña producíase unha ovella destinada fundamentalmente a carne, bastante heteroxénea, e chamada *morvandelle* (do macizo de Morvan). Pero nese momento comeza a abrochar a industria téxtil e a produción de la pasa a ser un dos obxectivos principais dos gandeiros. Para iso importan ovella meiriña, que non cruzan coa local. Porén, cando contra 1820 o sector da la entra en crise, os gandeiros borgoñóns tornan ao mercado cárnico, importando ovella inglesa, concretamente leicester, que cruzan coa *morvandelle*. É o nacemento da armentía de ovella charolesa.

A comezos do século XX, trala primeira guerra mundial introdúcese na rexión a ovella southdown, que reduce o número de cabezas de charolesa. Porén, a partir dos anos cincuenta dese século, a necesidade de obter animais máis fortes e menos graxos volve relanzar a produción de charolesa. En 1963 ten lugar o primeiro concurso da raza, que é recoñecida en 1974 polo ministerio de Agricultura.

A raza é na actualidade unha das máis vigorosas de Francia, cunha poboación estimada de 400.000 cabezas dentro do estado francés.

Véxase tamén
------------

### Ligazóns externas

* Web do Consello Regulador do Carneiro Charolés
Ovella islandesa en Grábrók
Ovella islandesa cos seus años
A **ovella islandesa** é unha raza doméstica de ovella.

A raza islandesa é unha raza de ovella orixinaria da Islandia, na Europa setentrional caracterizada polo seu pequeno rabo. A ovella islandesa é de tamaño medio, xeralmente con patas curtas e fortes; que xunto á súa testa, están libres de la. A la da raza islandesa proporciona unha dobre cuberta e adoita ser de cor branca, aínda que pode variar a marrón, gris ou negro. A ovella pode posuír ou non cornos. Xeralmente non se rapa nos invernos, xa que estes son moi fríos en Islandia. O nacemento de xemelgos é moi común nas femias das ovellas islandesas, cunha media de nacementos entre 175% - 220%. Estas ovellas caracterízanse por posuíren o xene chamado *Thoka*. As ovellas femia que o posúen poden parir camadas de tres, catro, cinco e ata seis años.

As ovellas son criadas como años ata os 10 ou 11 meses. A súa tempada de cría comeza en outubro, e poden durar catro meses. Os machos destas ovellas chegan á madurez moi cedo, e poden criar ós 5 meses.

A raza islandesa leva sendo criada dende hai centos de anos nun ambiente moi duro, facéndoa unha eficiente herbívora.

Véxase tamén
------------

* Lista de razas de ovellas

|  |  |
| --- | --- |
| Control de autoridades | 
* Wd: Q386396
* MAG: 2910225145

 |
**Maybyner Rodney Hilario**, coñecido como **Nenê**, nado en São Carlos (São Paulo) o 13 de setembro de 1982, é un xogador profesional brasileiro de baloncesto. Cunha altura de 2,11 metros pode xogar tanto de ala-pivote como de pivote.

Traxectoria
-----------

Nado en São Carlos, recibiu o alcume de Nenê debido a que era o máis novo na súa familia e no seu grupo de amigos. Como a maioría de xoves brasileiros, comezou xogando ao fútbol e incluso varios clubs profesionais amosaron interese nel. Ata os 14 anos non comezou a xogar ao baloncesto, aprendendo rapidamente as destrezas.

Debutou coa selección do Brasil nos Goodwill Games de 2001, conseguindo a medalla de bronce. Antes de dar o salto á NBA, xogou no Vasco da Gama, onde na tempada 2000-01 fixo 7,9 puntos e 5,9 rebotes en 20 minutos de xogo. Á tempada seguinte incrementou os seus números, con 13,2 puntos e 10,1 rebotes en 30 minutos.

### NBA

Os New York Knicks seleccionárono no 7º posto do Draft da NBA de 2002, inda que inmediatamente traspasárono aos Denver Nuggets. Comezou coma suplente no seu primeiro ano na liga, pero finalmente rematou de titular. As súas medias foron de 10,5 puntos e 6,1 rebotes, e foi seleccionado no mellor quinteto de rookies da campaña.

O 1 de novembro de 2005 ante San Antonio Spurs, no primeiro partido da tempada, Nenê mancouse o xeonllo e tivo que perderse o resto da campaña, xogando na mesma soamente 3 minutos. A tempada 2006-07 pódese dicir que foi a da súa consagración na liga, axudando a uns Nuggets liderados por Carmelo Anthony e Allen Iverson a meterse nos playoffs cun fin de tempada excelente. En 64 partidos, fixo 12,2 puntos e 7 rebotes.

O 15 de marzo de 2012, foi traspasado aos Washington Wizards, nun traspaso a tres bandas entre os Wizards, os Los Angeles Clippers e os Denver Nuggets.

Véxase tamén
------------

### Ligazóns externas

* Perfil en NBA.com *(en inglés)*
* Estatísticas en Basketball-Reference.com Arquivado 15 de agosto de 2021 en Wayback Machine. *(en inglés)*

| * v
* c
* e
Draft da NBA 2002 |
| --- |
| Primeira Rolda | 
* Yao Ming
* Jay Williams
* Mike Dunleavy, Jr.
* Drew Gooden
* Nikoloz Tskitishvili
* Dajuan Wagner
* Nenê Hilario
* Chris Wilcox
* Amar'e Stoudemire
* Caron Butler
* Jared Jeffries
* Melvin Ely
* Marcus Haislip
* Fred Jones
* Boštjan Nachbar
* Jiří Welsch
* Juan Dixon
* Curtis Borchardt
* Ryan Humphrey
* Kareem Rush
* Qyntel Woods
* Casey Jacobsen
* Tayshaun Prince
* Nenad Krstić
* Frank Williams
* John Salmons
* Chris Jefferies
* Dan Dickau

 |
| Segunda Rolda | 
* Steve Logan
* Roger Mason
* Robert Archibald
* Vincent Yarbrough
* Dan Gadzuric
* Carlos Boozer
* Miloš Vujanić
* David Andersen
* Tito Maddox
* Rod Grizzard
* Juan Carlos Navarro
* Mario Kasun
* Ronald Murray
* Jason Jennings
* Lonny Baxter
* Sam Clancy
* Matt Barnes
* Jamal Sampson
* Chris Owens
* Peter Fehse
* Darius Songaila
* Federico Kammerichs
* Marcus Taylor
* Rasual Butler
* Tamar Slay
* Mladen Šekularac
* Luis Scola
* Randy Holcomb
* Corsley Edwards

 |

|  |  |
| --- | --- |
| Control de autoridades | 
* Wd: Q357438
* Basketball-Reference: hilarne01
* ESPN: 1713
* FIBA: 41032
* NBA: 2403
* Sports Reference: nene-2

 |
| PetalodontiformesRango fósil: Carbonífero Inferior - Permiano |
| --- |
| *Belantsea montana* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Chondrichthyes |
| Subclase: | Holocephali |
| Orde: | **Petalodontiformes**Zangerl, 1981 |

 |
| Familias |
| Véxase texto |

Os **petalodontiformes** (gr. "dentes en forma de pétalo") son unha orde extinta de holocéfalos, parentes distantes das actuais quimeras. Os seus fósiles foron atopados nos Estados Unidos e Europa. Con moi poucas excepcións, só se coñecen os dentes. Viviron do Carbonífero ao Permiano e desapareceron na extinción masiva do Permiano-Triásico, hai 251 millóns de anos.

Eran animais mariños; os dous xéneros máis coñecidos son *Belantsea* do Carbonífero de Montana e *Janassa* do Permiano de Europa, dos cales se encontraron exemplares completos.

Familias
--------

Os petalodontiformes divídense en catro familias:

* Janassidae
* Pristodontidae
* Petalodontidae
* Belantseidae

Notas
-----

1. ↑  Mikko's Phylogeny Archive - Petalodontiformes

|  |  |
| --- | --- |
| Control de autoridades | 
* Wd: Q148523
* MAG: 2775954198

 |

|  |  |
| --- | --- |
| Identificadores taxonómicos | 
* EOL: 10520110
* Fossilworks: 149815
* IRMNG: 12534

 |
*Something for nothing* (1940)
Máquina de Rube Goldberg desenvolvendo unha sixela tarefa de xeito complexo.
Unha **máquina de Rube Goldberg** é un aparello sofisticado que realiza unha tarefa moi sixela de xeito moi indirecto e elaborado. Apareceu por vez primeira no Webster's Third New International Dictionary, definida como: «levar a cabo algo, dun xeito redundante estremadamente complexo, que real ou aparentemente podería ser feito dun xeito sinxelo». A expresión, orixinario dos Estados Unidos, datouse arredor de 1930, para describir as ilustracións de "absurdas máquinas conectadas" de Rube Goldberg. Dende entón, o significado da expresión ampliouse para denotar calquera forma de sistema complicado de máis.

Notas
-----

1. ↑  Quinion, Michael. "World Wide Words: Heath Robinson". *World Wide Words* (en inglés). Consultado o 10 de xuño de 2011.
2. ↑  Rube Goldberg - biography, general information, art work, art ideas

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
Máquina expendedora de flores de Gamelsa na estación de autobuses de Oviedo.
Unha **máquina expendedora** é un dispositivo mecánico con compoñentes electromecánicos ou electrónicos empregado para a venda e distribución de produtos ou servizos. O obxecto é a venda e distribución autónoma, sen presenza humana, e de xeito automático. Existen máquinas expendedoras de todo tipo de produtos e servizos: larpeiradas, bebidas quentes ou frías, comida, artigos comerciais e todo tipo de servizos como entradas ou billetes.

En inglés as máquinas expendedoras son chamadas «vending machine», termo que se aplica a todo o sector como: *vending*.[]

Descrición xeral
----------------

Unha máquina expendedora en xeral componse de:

* Carcasa exterior, xeralmente metálica e de seguridade.
* Pantalla informativa para a selección de artigos, visualización de prezos e crédito.
* Moedeiro para o cobro e dar voltas da compra.
* Exposición de produtos e servizos en venda.
* Caixón de recollida do produto mercado.

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q211584
* BNCF: 23766
* BNF: 12042964g
* EBID: ID
* GND: 4187784-6
* JSTOR: vending-machines
* LCCN: sh85142620
* NDL: 00574648

 |
Mozart foi un neno prodixio destacando na música.
Un **neno prodixio** é alguén que a unha idade prematura domina un ou máis campos científicos ou artísticos emprendidos xeralmente por adultos. Por *prematura* adoita considerarse antes dos 10 anos de idade. Algúns dos campos máis comúns dos nenos prodixios son as matemáticas, o xadrez, as artes visuais e a música, aínda que poden desenvolverse tamén en moitas outras áreas.

No alemán e inglés utilízase ás veces o termo *wunderkind* (de *wunder*, «milagre» e *kind*, «neno») coma sinónimo de neno prodixio, aínda que se desaconsella o seu uso na literatura científica. *Wunderkind* tamén é usado máis xeralmente en adultos que alcanzan o éxito e a fama ó comezo das súas carreiras profesionais, coma nos casos de Steven Spielberg e Steve Jobs.

En España existe a Asociación Española para Superdotados y con Talento, lugar de concentración de persoas cun coeficiente intelectual máis alto do común, onde se realizan unha serie de actividades entre as que está a divulgación da existencia e encontro destas persoas sen igual.

Véxase tamén
------------

### Outros artigos

* Mozart
* Alma Deutscher

|  |  |
| --- | --- |
| Control de autoridades | 
* Wd: Q205178
* EBID: ID
* GND: 4190321-3
* MAG: 72633213

 |

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
Na vida cotidiá, un **narrador** é unha persoa que conta unha historia de forma oral ou escrita.

Na literatura, un **narrador** é un ser ficticio (pode ser un personaxe) que conta a historia nunha obra narrativa. A todo narrador correspóndelle un narratario. O resto deste artigo trata especialmente deste concepto.

O narrador é a instancia narrativa que regula a modalidade da información. Non podería haber relato se non houbese narración. O narrador non se identifica nin co autor real nin co ideal. Nin sequera o narrador-autor que aparece en tantas novelas é o autor real biograficamente caracterizado e individualizado, senón un tipo de narrador especial, unha invención -en verdade moi próxima a un álter ego- do autor ideal. Así pois, é o narrador, o que ás veces desde o relato dialoga co lector, quen recorre a enunciados metanarrativos, quen expresa reflexións, suxire relacións ou acontecementos.

Cando hai un narrador secundario no discurso denomínase paranarrador (un narrador conta que un paranarrador narra algo). Ó paranarrador correspóndelle un paranarratario, aquel ó que o paranarrador lle conta a historia (un narrador conta a un narratario que un paranarrador narra algo a un paranarratario).

---

|  |  |
| --- | --- |
|  |  *Este artigo sobre literatura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

  


|  |  |
| --- | --- |
| Control de autoridades | 
* Wd: Q755070
* BNCF: 27536
* GEC: 0195968

 |
Nas obras literarias, o **narratario** é a persoa a quen o narrador dirixe o seu discurso. Non se debe confundir co lector, que pode ser un "lector virtual" (o tipo de lector que o narrador ten en mente ao compor o discurso) ou o "lector ideal" (o lector que comprendería todo o que o autor/narrador está a relatar). O termo foi introducido por Gerald Prince.

Concepto
--------

En poucas palabras, poderíase distinguir escritor, autor e narrador dicindo que o escritor (autor real) é un elemento máis do universo textual, é o ser cargado de experiencias e saberes que, nun momento dado, presta os seus coñecementos ó autor (autor implícito) para montar o texto narrativo, permitindo así que quen fale no relato sexa o narrador, mais esta secuencia precisa dunha maior aclaración.

Para que unha historia poida ser contada, é imprescindible a presenza dun narrador que presente os personaxes, desenvolva o relato dos acontecementos e os sitúe nun marco espazo-temporal. A figura do narrador, pertencente ó plano da ficción literaria, non debe ser confundida coa do autor, que se sitúa no plano da realidade. No esquema da narrativa de ficción á figura do narrador correspóndelle un **narratario**, representación ideal do lector, que ten a función de darlle sentido á historia interpretando o que se conta nela e imaxinando o que non se di no texto.

Este esquema da ficción narrativa non é aplicable á narración de feitos reais que se fai na fala cotiá, nas noticias xornalísticas, nunha autobiografía, nun libro de memorias ou nunha crónica histórica; neste caso non existen dous planos independentes, o da realidade e o da ficción. Polo tanto, o emisor coincide co autor real ou coa persoa que pronuncia oralmente o discurso.

O narratario é o destinatario interno da narración. Obsérvanse tres tipos

* En moitos casos, o narratario está representado, é un verdadeiro personaxe do relato, é intradiexético, escoita directamente o relato e pode substituír o narrador na provisión de información.
* O narrador diríxese a un narratario extradiexético que se converte en destinatario segundo ou paranarratario (Pénsese no caso dun escritor que escriba un conto a un narratario extradiexético que vai recibir o tal conto para incluílo nunha obra en que el compón o narrador intradiexético).

A maiores, cando hai un narrador secundario no discurso denomínase paranarrador (un narrador conta que un paranarrador narra algo). Ó paranarrador correspóndelle un **paranarratario** (un narrador conta a un narratario que un paranarrador narra algo a un paranarratario).

* O narrador diríxese a un narratario extradiexético, non representado, remitindo a presuposicións comúns. Imaxinando, por exemplo, que está en disposición de comprender algunhas referencias circunstanciais de distintos tipos -localidades, usos, costumes, formas idiomáticas,...- coma se pertencese ó mundo da narración.

Exemplos en obras
-----------------

* *A esmorga* de Blanco Amor: Cibrán, o narrador, conta unha historia ó xuíz, que é o narratario.
**Narsés** (478-573), foi xunto a Belisario, o principal xeneral de Xustiniano I, emperador do Imperio Bizantino.

Traxectoria
-----------

A súa primeira actuación destacada foi a súa contribución a sufocar a rebelión de Constantinopla, no 532.

No 538 acudiu a Italia a reforzar a campaña de conquistas emprendida por Belisario. Belisario foi chamado a Constantinopla tras fracasar no intento de sufocar a rebelión ostrogoda, e foi mandado o xeneral Narsés, que conseguirá vencer nunha longa guerra. O exército de Totila será derrotado na batalla de Busa Gallorum, en Umbría cara ao 552. No 554 logo de practicamente vinte anos de guerra, Xustiniano consideraría cumprido o obxectivo coa recuperación das zonas de Italia, Dalmacia e Sicilia. Mantívose activo no seu cargo ata os últimos anos da súa vida.

Cómpre indicar unha particularidade especial de Narsés, este era un eunuco

Hai publicado un libro "Teodora Emperatriz de Bizancio" no que se relatan parte das súas aventuras.

|  |  |
| --- | --- |
| Control de autoridades | 
* Wd: Q294781
* WorldCat
* VIAF: 291894843
* BRE: 2250115
* CERL: cnp00542950
* DBI: ID
* EBID: ID
* FAST: 1836844
* GEC: 0045446
* GND: 118941976
* ISNI: 0000 0003 9690 1577
* LCCN: n88259776
* NTA: 075269090
* Treccani: narsete

 |
**Peter Abrahams**, nado en 1919 en Vrededorp, suburbio de Xohanesburgo, é un escritor surafricano en lingua inglesa.

Traxectoria
-----------

De pai etíope e nai mestiza franco-africana a súa infancia estivo marcada pola morte de seu pai, tivo que se poñer a traballar nos máis diversos oficios ao tempo que estudaba. Comezou a publicar versos en *Bantu World* de moi novo. Deixou Suráfrica en 1939, traballando primeiro como mariñeiro e logo como xornalista en Londres, antes de se asentar en Xamaica en 1956.

Actualmente reside en Cape Cod, Massachusetts, Estados Unidos.

A súa obra está marcada pola situación política e social de Suráfrica, en especial pola situación xerada polo apartheid.

Obra
----

1940 *Here, Friend*, poesía  

1941 *A Blackman Speaks of Freedom*, poesía  

1942 *Dark Testament*, colección de historias curtas  

1945 *Song of the City*, novela  

1946 *Mine Boy*, novela  

1948 *The Path of Thunder*   

1950 *Wild Conquest*, novela histórica.  

1953 *Return to Goli*, ensaio  

1954 *Tell Freedom*, autobiografía  

1956 *A Wreath for Udomo*, novela  

1965 *A Night of Their Own*, novela  

1966 *This Island Now*, novela  

1985 *The View from Coyoba*, novela

|  |  |
| --- | --- |
| Control de autoridades | 
* Wd: Q217069
* WorldCat
* VIAF: 99671359
* BAV: ADV12644195
* BIBSYS: 90051432
* BLBNB: 000224624
* BNE: XX1149658
* BNF: 120683593
* BRE: 661355
* CANTIC: a10334415
* CiNii: DA04384582
* Discogs: 3999767
* EBID: ID
* EGAXA: vtls001131138
* FAST: 87170
* GEC: 0000292
* GND: 118643614
* ICCU: CFIV073190
* ISNI: 0000 0001 0928 460X
* LCCN: n82020282
* NKC: jn20000600017
* NLA: 35000465
* NNDB: 000114741
* NTA: 068450117
* ODNB: 90000380155
* OL: OL29531A
* PTBNP: 24884
* SELIBR: 230729
* SNAC: w6hq68p8
* SUDOC: 073434574
* UNZ: AbrahamsPeter

 |
***Nunc et semper*** é unha locución latina que significa literalmente "agora e sempre". Dise frecuentemente ao final das oracións litúrxicas cando se nomea a deus, "gloria agora e sempre, polos séculos dos séculos".

Casamento.
Esta locución latina forma parte dunha doxoloxía que se emprega frecuentemente ao final das oracións litúrxicas, cando se nomea a Deus: o Gloria Patri, chamado así polas súas dúas primeiras palabras en latín. O texto completo en latín é: *Gloria Patri, et Filio, et Spiritui Sancto. Sicut erat in principio, et nunc et semper, et in saecula saeculorum. Amen*. En grego: *Δόξα Πατρὶ καὶ Υἱῷ καὶ Ἁγίῳ Πνεύματι ,καὶ νῦν καὶ ἀεὶ καὶ εἰς τοὺς αἰῶνας τῶν αἰώνων. Ἀμήν*. En galego: "Gloria ao pai, ao fillo e ao Espírito Santo, agora e sempre, polos séculos dos séculos. Amén".

Unha doxoloxía é un breve himno de loanza a Deus en varios cultos cristiáns de adoración. Acostuma ser unha expresión de loanza cantada á santísima Trindade, ao Pai, ao Fillo e ao Espírito Santo (doxoloxía trinitaria). Empréganse nas pregarias eucarísticas, na liturxia das horas, himnos e diversas devocións católicas como novenas e rosarios.

A parte diso este latinismo adquire outro significado empregado moi a miúdo cando nos queremos referir a algo que ten que ser así agora e sempre.

Véxase tamén
------------

### Ligazóns externas

* Recompilación de usos na prensa escritaArquivado 13 de setembro de 2019 en Wayback Machine.
**O Albor**, coñecido en castelán como **La Aurora, Organización Marxista (OM)**, fundado en 1974 como **Partido Obreiro Revolucionario de España** (**PORE**) e que se rexistrou en 1983 como **Partido Obreiro Revolucionario** (**POR**), é un partido comunista trosquista integrado en Izquierda Unida e internacionalmente adscrito durante anos á Unidade Internacional dos Traballadores (Cuarta Internacional). O POR tivo seccións locais en Cataluña, Madrid e Alacant. Os seus órganos de expresión foron *Sin Muro* e "La Aurora", en castelán, e *L'Aurora* en catalán. No seu 20º Congreso, celebrado no ano 2013, o POR mudou de novo de nome ao de "La Aurora, Organización Marxista" en castelán.

---

|  |  |
| --- | --- |
| Este artigo tan só é un bosquexo |  *Este artigo sobre política é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q3328134
* WorldCat
* VIAF: 293907490
* GEC: 0049167

 |
*A Regueifa Plataforma*, un exemplo de netlabel galega.
Unha ***netlabel***, tamén chamada *online* ***label*** ou ***weblabel***, é un espazo de publicación e distribución de música e traballos sonoros en formatos de son dixital (maioritariamente en MP3 e OGG) na rede.

Características
---------------

As *netlabels* poden funcionar como un selo de discos tradicional, producindo e promovendo traballos sonoros e musicais (como álbums e compilacións). O labor dentro dunha netlabel acostuma facerse desinteresadamente, tanto por parte dos xestores da netlabel coma por parte dos artistas.

A diferenza fundamental entre *netlabels* e selos discográficos radica nas baixadas libres e gratuítas fronte á publicación tradicional (CD, LP, casete ou DVD). A miúdo, os sons e a música publícase baixo licenzas que permiten compartir os traballos, como as Licenzas Creative Commons. Promovendo o movemento anti-copyright.

Historia
--------

A existencia de grupos de músicos ou artistas sonoros *online*, retómanse practicamente ós comezos dos ordenadores persoais e comparte moitas similitudes coa *demoscene* e os videoxogos. Os creadores publicaban os seus traballos en formatos MOD, como parte dos music disk, que ás veces incluían un reprodutor MOD, acompañado por efectos visuais e información de texto.

Os *netlabels* comezaron a aparecer dende a escena tracker, cando o formato MP3 alcanzou unha gran popularidade a finais dos 90's. Moitos deles continúan dedicándose á música electrónica e estilos afíns.

Os pioneiros dos *netlabels* son a Kosmic Free Music Foundation (a.k.a. Kosmic, 1991 - 1999), Five Musicians (a.k.a. FM, 1995 - 2000), Tokyo Dawn Records (1997 - hoxe). Dende comezos de século cobraron unha grande importancia sitios como Internet Archive ou Scene, auténticas e inmensas mediatecas onde se atopan aloxadas unha gran cantidade de *netlabels* a nivel internacional.

Véxase tamén
------------

### Ligazóns externas

* netlabels
* www.alg-label.com/ - Netlabel da comunidade de arte e acción libre Alg-a. Sons experimentais.
* www.aregueifa.net/ A Regueifa Plataforma
*Noli me Tangere* por Antonio Allegri da Correggio, c. 1534.
***Noli me tangere*** é unha locución latina que significa literalmente 'non me toques' ou 'non me queiras tocar'. Estas palabras díxollas Xesucristo a María Madalena despois da súa resurrección. A cita corresponde ao versículo 17 do capítulo 20 do Evanxeo de Xoán. A expresión orixinal en grego (Μή μου ἅπτου) suxire unha acción que continúa no tempo, por iso a tradución máis axeitada sería: "non me reteñas".

Ademais, *Noli me tangere* é un dos cadros máis coñecidos do pintor italiano Antonio Allegri da Correggio. Está realizado en óleo sobre unha táboa; foi pintado cara ao 1518 e foille regalado a Filipe IV de España polo príncipe Ludovisi. Actualmente encóntrase no Museo do Prado en Madrid. Este episodio da Resurreción de Xesús foi un tema recorrente na iconografía tardomedieval e no Renacemento. Ademais inspirou a varios pintores, entre eles Duccio di Buoninsegna ou Paolo Veronese en Italia e Hans Memling ou Hans Holbein na área flamenga e alemá. A pintura de Correggio foi famosa dende a súa chegada a España, e Alonso Cano realizou unha interpretación libre da mesma que se conserva actualmente no Museo de Belas Artes de Budapest.

Galería de imaxes
-----------------

* *Aparición de Xesús a María Magdalena despois da resurrección*, Alexander Ivanov, 1835
* *Noli me tangere*, por Fra Bartolomeo c. 1506
* Reverso da bandeira de 1861 Alabama
* *Noli me tangere* de Paolo Veronese.
* *Noli me tangere* de Hans Memling.
* *Noli me tangere* recreación de Alonso Cano.
* *Noli me tangere* de Duccio di Buoninsegna.
* Lelio Orsi

Notas
-----

1. ↑  Evanxeo de Xoán capítulo 20 versículo 17

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Noli me tangere*** |

### Ligazóns externas

* Recompilación de usos na prensa escritaArquivado 15 de marzo de 2016 en Wayback Machine.

|  |  |
| --- | --- |
| Control de autoridades | 
* Wd: Q124362
* LCCN: sh2014002684

 |
***Nesnesitelná lehkost bytí*** (en galego "a insoportable levidade do ser") é unha novela en lingua checa do escritor Milan Kundera, publicada en 1984.

Características
---------------

A obra é clasificada ás veces coma novela filosófica, se ben o seu autor non comparte esta opinión, pois sitúa a obra -incluíndo especificamente esta novela- alén da filosofía e da psicoloxía, tentando atopar a esencia existencial das personaxes.

Está ambientada en Praga en 1968, durante a invasión de Checoslovaquia por parte da URSS e outros países do Pacto de Varsovia. Trata dun home e as súas dúbidas existenciais perante a vida en parella, convertidas en conflitos sexuais e afectivos. A novela relata escenas da vida cotiá, trazadas cun profundo sentido transcendental: *a inutilidade da existencia e a necesidade do eterno retorno de Nietzsche* polo cal todo o vivido ten que se repetir eternamente, só que ao volver faino dun xeito distino, xa non fugaz como acontecera ao principio.

> 
> 
> O home xamais pode saber que debe querer, xa que só vive unha vida e non ten xeito ningún de comparala coas súas vidas precedentes nin de enmendala nas súas vidas posteriores.
> 
>

Notas
-----

1. ↑  Kundera, Milan (1987). Tusquets Editores, S.A, ed. *El arte de la novela: Diálogo sobre el arte de la novela* (en castelán) (2007: 3.ª ed.). Barcelona. ISBN 978-84-8310-690-7.

Véxase tamén
------------

### Outros artigos

* Teoría do eterno retorno
* Paulo Coelho

|  |  |
| --- | --- |
| Control de autoridades | 
* Wd: Q917055
* WorldCat
* VIAF: 296223570
* BNF: 155206103
* EBID: ID
* GND: 4304713-0

 |
No contexto da nutrición, un **mineral** é un elemento químico requirido polos organismos como un nutriente esencial para realizar as funcións necesarias para a vida. Porén, os catro elementos estruturais principais no corpo humano por peso (osíxeno, hidróxeno, carbono e nitróxeno), polo xeral non se inclúen nas listas dos principais nutrientes minerais (o nitróxeno considérase un "mineral" para as plantas, xa que a miúdo inclúese en fertilizantes). Estes catro elementos compoñen aproximadamente o 96% do peso do corpo humano, e os minerais principais (macrominerais) e os minerais menores (tamén chamados elementos traza) compoñen o resto. 

Os minerais, como elementos, non poden ser sintetizados bioquímicamente por organismos vivos. As plantas obteñen minerais do chan. A maioría dos minerais nunha dieta humana proveñen de comer plantas e animais ou de beber auga. Como grupo, os *minerais* son un dos catro grupos de nutrientes esenciais, sendo os outros as vitaminas, os ácidos graxos esenciais e aminoácidos esenciais. Os cinco minerais principais no corpo humano son calcio, fósforo, potasio, sodio e magnesio. Todos os *elementos* restantes nun corpo humano chámanse "elementos traza". Os oligoelementos que teñen unha función bioquímica específica no corpo humano son xofre, ferro, cloro, cobalto, cobre, cinc, manganeso, molibdeno, iodo e selenio.

Notas
-----

1. 1 2  Berdanier; Dwyer; Heber. *Handbook of Nutrition and Food* (3rd ed.). CRC Press. ISBN 978-1-4665-0572-8.
2. ↑  "Minerals". MedlinePlus, National Library of Medicine, US National Institutes of Health. 22 de decembro de 2016. Consultado o 24 de decembro de 2016.
3. 1 2 3  "Minerals". Micronutrient Information Center, Linus Pauling Institute, Oregon State University, Corvallis, OR. 2016.
4. ↑  "Vitamin and mineral supplement fact sheets". Office of Dietary Supplements, US National Institutes of Health, Bethesda, MD. 2016. Consultado o 19 de decembro de 2016.
5. ↑  Berdanier; Dwyer; Heber. *Handbook of Nutrition and Food, Third Edition*. CRC Press. ISBN 978-1-4665-0572-8.

|  |  |
| --- | --- |
| Control de autoridades | 
* Wd: Q189598
* BNCF: 27488
* EBID: ID
* GEC: 0127543
* GND: 4039463-3
* LCCN: sh85085598
* MAG: 2910111712

 |
Minaretes da mesquita de Asuán
O **minarete**, ou alminar, é o nome co que se coñecen ás torres das mesquitas, procede do árabe منار *minār* ou *manār*, o segundo directamente con adición do artigo árabe *al-* e o primeiro do francés *minaret*, tomado do turco, *minare*, que á vez tomouno do árabe. A verba árabe *minar* significa en realidade «faro», xa que no pasado adoitábase pendurar luces nos minaretes para orientar aos viaxeiros cara a cidade. En árabe a palabra que designa máis axeitadamente ao minarete é مئذنة *mi'dhana*, é dicir, lugar dende onde realízase o  *أَذَان adhan* ou chamada da oración.

O seu principal labor é, polo tanto, facilitar que a máxima cantidade de xente posible oia cada unha das cinco chamadas diarias á oración. Para iso adoita ter na súa parte máis alta un balcón que o rodea, dende o cal o muecín ou almuédano (مُؤَذِّن *mu'aḏḏin* -"gritador"-) realizaba tradicionalmente a chamada á oración (صلاة *salat*) mediante a voz. Na actualidade, o almuédano foi substituído con frecuencia por un megáfono.

A forma dos minaretes varía segundo as zonas. No Magreb, as mesquitas adoitan ter só un, de planta cadrada, o exemplo máis fermoso é o antigo minarete da Gran Mesquita de Kairuán en Tunes. No oriente musulmán son habituais as mesquitas con máis dun, xeralmente dous ou catro, e de forma variable. Son característicos nos lugares de influencia otomá os esveltos minaretes de sección circular, cun balcón sobresaínte e un tellado cónico.

alminarMinarete da Gran Mesquita de Kairuán

Notas
-----

1. ↑  Definicións no *Dicionario da Real Academia Galega* e no Portal das Palabras para *minarete*.
2. ↑  Definición de minarete no *Dicionario de Galego* de Ir Indo e a Xunta de Galicia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Minarete*** |

### Outros artigos

* Giralda

### Ligazóns externas

* Verticalidade no islam: minaretes

|  |  |
| --- | --- |
| Control de autoridades | 
* Wd: Q48356
* AAT: 300007535
* BNF: 11980610g
* BRE: 2214724
* EBID: ID
* FAST: 1021986
* GND: 4239510-0
* JSTOR: minarets
* LCCN: sh85085477
* MAG: 2776922824
* NKC: ph412782
* SUDOC: 027853330
* Treccani: minareto

 |
Morcilla alemá.
A **morcilla** ou **morcela** é un embutido sen carne, recheo principalmente con sangue (na súa maioría de porco) callado, de cor escura característica. É un alimento moi estendido que pode atoparse en moitos países, con moitas variedades. A súa elaboración estivo desde sempre intimamente unida á mata do porco, de cando en cando a outros animais, como a vaca ou o cabalo.

Orixe
-----

Segundo o filósofo grego Platón (Mithaïcos, 428 a. C.), a morcilla foi inventada polo grego Aftónitas. Aparece unha mención á morcilla na *Odisea* de Homero.

Ingredientes
------------

Existen moitas variedades en toda a Península Ibérica e na América Latina así como no resto de Europa, como a Wurstebrot alemán.

A morcilla pode facerse con diferentes ingredientes se ben o sangue, normalmente de porco, é o ingrediente principal, o cal ten que ser remexido cunha aspilladoira durante un anaco para evitar que calle. As morcillas poden ser salgadas ou doces, mais en Galicia son habituais as doces, que amais de azucre (antano adubadas con mel), poden levar uvas, figos pasos e piñóns e, para espesar, miolo de pan, fariña ou arroz. Unha vez introducida esta mondongada nas tripas, átanse unindo os extremos e se cocen durante unha media hora. Despois cólganse para que sequen ben, mais non se afuman.

Á hora de comelas é habitual cortalas en chouchas e fritilas.

Notas
-----

1. ↑  Morcela no dicionario de dicionarios. Instituto da Lingua Galega. e tamén no Gran Dicionario Xerais, 2009.
2. ↑  "Porco embutido". *Portal das Palabras*. Consultado o 12 de novembro de 2016.

| * v
* c
* e
O porco na alimentación |
| --- |
| **Proceso**: mata do porco |
| **Produtos de corte**: xamón, lacón, cacheira, touciño |
| **Embutidos**: chourizo, morcilla, botelo, androlla, filloa, chistorra, salchicha |
| **Etnografía**: O porco na cultura popular galega |
**Mordechai Gebirtig**, nado co nome de **Mordekhai Bertig** en Cracovia o 4 de abril de 1877 e finado na mesma cidade o 4 de xuño de 1942, foi un poeta e compositor en lingua yiddish, coñecido sobre todo pola canción, *"S'brent"*, escrita en 1938 en resposta ó pogrom contra os xudeus en 1936 na pequena vila de Przytyk. O tema cantouse nos guetos durante o nazismo. Desde aquela a canción, tanto en yiddish como na súa tradución en hebreo,*"Ha-Ayyarah Bo'eret"*, continúa a se interpretar nas conmemoracións do Holocausto.

Traxectoria
-----------

Mordecai Gebirtig viviu toda a súa vida en Kazimierz, o barrio da clase traballadora xudía, traballou como carpinteiro e como afección aprendeu música de xeito autodidacta, compuña as súas cancións cunha pequena frauta e os seus amigos Julius Hofman e Baruch Sperber transcribían as súas composicións. Desde 1906 foi membro do grupo de teatro afeccionado xudeu de Cracovia, escribiu cancións e críticas teatrais que apareceron en *Der sotsial-demokrat* o órgano do Partido Social Democrático Xudeu ó que pertencía. Gebirtig serviu durante cinco anos no exército austro-húngaro. En 1920 publicou a súa primeira colección de cancións,  *Folkstimlekh*. As súas cancións adoptáronas cantantes populares como Molly Picon e incluíronse en obras teatrais en yiddish, contribuíndo ó seu espallamento. En 1936 publicou unha segunda escolma delas, *Mayne Lyder*. Morreu asasinado na rúa por un soldado alemán o 4 de xuño de 1942.

|  |  |
| --- | --- |
| Control de autoridades | 
* Wd: Q707817
* WorldCat
* VIAF: 192943
* AllMusic: mn0001644480
* BIBSYS: 1059274
* BNF: 137603554
* CiNii: DA12485406
* DeutscheBio: 119019787
* Discogs: 681459
* FAST: 103780
* GND: 119019787
* IBDB: 74623
* ICCU: CFIV163386
* ISNI: 0000 0001 2117 450X
* LCCN: n82204353
* MusicBrainz: ID
* NLA: 53118229
* NTA: 073459798
* OL: OL170375A
* SNAC: w62n593z
* SUDOC: 078671388

 |
Manifestación do grupo neofascista grego "Amencer Dourado" (decembro de 2010).
**Neofascismo** é unha ideoloxía xurdida despois da segunda guerra mundial a cal inclúe elementos significativos do fascismo. O termo *neofascista* pode ser aplicado a grupos que expresen unha admiración específica por Benito Mussolini e pola Italia fascista. O neofascismo xeralmente inclúe nacionalismo, nativismo, anticomunismo e oposición ó sistema parlamentarista e á democracia liberal. A alegación de que un grupo sexa neofascista pode ser calorosamente contestada, particularmente se o termo foi usado como un epíteto político. Algúns réximes posteriores á segunda guerra mundial foron descritos como neofascistas por mor da súa natureza autoritaria, e, ás veces, pola súa fascinación pola ideoloxía e rituais fascistas.

A tradición de réximes populistas e autoritarios da América Latina que deron orixe ós caudillos do século XIX e comezos do século XX, e varias xuntas militares que tomaron o poder durante a Guerra fría crearon condicións favorábeis para o xurdimento de grupos e mesmo de gobernos aliñados con algúns ou varios puntos do ideario fascista. A maioría das xuntas constituíronse como ditaduras militares tradicionais, e algúns destes réximes (como o arxentino), deron gorida a ex-nazis tales como Adolf Eichmann e apoiaron movementos neofascistas (como a Alianza Anticomunista Arxentina).

España
------

En España, o réxime político de Francisco Franco "desfascistouse progresivamente durante preto de trinta anos", formándose varios "grupúsculos" neofascistas en combate ó réxime a finais do anos 50 e 60. Trala morte de Franco, en novembro de 1975, iniciouse un período de transición para a Monarquía Constitucional durante o cal, entre 1976 e 1981, varios grupos neofascistas e de extrema dereita pasaron a desencadear accións de índole terrorista, cometendo 46 asasinatos e varios ataques á propiedade. En 1981, as autoridades españolas prenderon 141 militantes desas organizacións neofascistas.

Notas
-----

1. ↑  Fascismo e neofascismo na América Latina por Hélgio Trindade. Consultado o 6 de abril de 2020.
2. ↑  Stanley G. Payne, *A History of Fascism, 1914-1945*, Londres, UCL Press, 1995, p. 509
3. ↑  *Cambio 16* (Madrid), 30 de agosto de 1982

|  |  |
| --- | --- |
| Control de autoridades | 
* Wd: Q696116
* BNCF: 23244
* EBID: ID
* JSTOR: neofascism
* MAG: 2780521236
* NKC: ph123229

 |
**Mursego** é o proxecto musical da compositora e violoncellista vasca **Maite Arroitajauregi**, nada en Éibar (Guipúscoa) en 1977.

Traxectoria
-----------

É graduada en violoncello pola Escola de Música de Vitoria. Participou como cellista noutros proxectos musicais do País Vasco, como Japan Gora, Napoka Iria, Kokein, Miztura, Lisabö, Kashbad, Anari ou Manett. Entre os elementos que utiliza nas súas composicións, ademais do cello, atópanse o loop station, chiflo, pratos chineses, frauta de émbolo, theremín, pandeireta, ukelele, autoarpa, rimas, palmas e voz.

Aínda que a súa principal formación provén da música clásica, tamén recibiu influencia de grupos de música popular e rock, como Hello Cuca, Lida Damunt, Fugazi, Pixies, Sonic Youth, Atahualpa Yupanqui, Víctor Jara, Mikel Laboa ou Matt Elliott. Tamén compuxo a banda sonora de diversos proxectos cinematográficos.

Discografía
-----------

* *Bat* (2009)
* *Bi* (2010)
* *Hiru* (2013)
* *Mursegokeriak* (2013)

Bandas sonoras
--------------

* *Invisible* (2012)
* *Emak Bakia (2013)*
* *Amama (2015)*
* *Habitar* (2015)

Notas
-----

1. ↑  "Mursego".
2. ↑  "Música para un murciélago surrealista".
3. ↑  "Cine invisible Mursego". Arquivado dende o orixinal o 10 de xuño de 2013. Consultado o 12 de abril de 2018.
4. ↑  "director Emak Bakia". Arquivado dende o orixinal o 11 de novembro de 2018. Consultado o 12 de abril de 2018.

Véxase tamén
------------

### Ligazóns externas

* Mursego en Artisteras.
* Entrevista a Mursego en *El Diario Vasco*.
* Mursego en Bandcamp

|  |  |
| --- | --- |
| Control de autoridades | 
* Wd: Q30156174
* WorldCat
* VIAF: 7354152865710704940008
* Discogs: 1783819
* MusicBrainz: ID
* Songkick: 3897801

 |
**Netlog** (antigamente coñecida como **Facebox** e **Bingbox**) é unha web de rede social, creada en Bélxica e dirixida principalmente a mozos e mozas europeas. Tamén é o nome da empresa propietaria.

Características
---------------

A web comezou a funcionar en 2004, ideada polos empresarios belgas Lorenz Bogaert e Toon Coppens. É unha web baseada en perfís, que incorpora as ferramentas normais das webs de redes sociais: agrupamentos de individuos, compartición de vídeos e sons, mantemento da actualidade persoa con imaxes e textos etc. O rexistro é aberto (calquera pode crear un perfil en Netlog) e pódese acceder á información publicada de cada un dos membros sen necesidade de estar rexistrado. A rede é gratuíta, pero algunhas funcións son de pagamento.

A rede está localizada en dezanove linguas, entre as que non está o galego: alemán, árabe, afrikaans, búlgaro, catalán, checo, chinés, dinamarqués, eslovaco, esloveno, español, francés, finés, húngaro, inglés, italiano, lituano, neerlandés, noruegués, polaco, portugués, romanés, ruso, sueco e turco.

Cifras
------

* 33 millóns de usuarios rexistrados  (marzo de 2008)
* 12,6 millóns de visitantes únicos  (datos de comScore World Metrix, 2007)
* A maior parte dos seus usuarios son europeos.
* É líder do sector en Eslovenia.

Notas
-----

1. ↑  After a girl goes missing, is Netlog doing all it can to protect children on its site? Arquivado 25 de setembro de 2008 en Wayback Machine. TechCrunch, 1/8/08
2. ↑  How Netlog Leaps Language Barriers, The Wall Street Journal, 1/11/07
3. ↑  Netlog Arquivado 09 de novembro de 2008 en Wayback Machine. AppAppeal
4. ↑  (Oct 2008 Update) World map of social networks around the world Arquivado 29 de outubro de 2008 en Wayback Machine. The Oxyweb, outubro de 2008

Véxase tamén
------------

### Ligazóns externas

* Netlog Arquivado 03 de decembro de 2008 en Wayback Machine.. Portada en portugués.
* Web da empresa Netlog Arquivado 08 de setembro de 2008 en Wayback Machine.
En física, denomínase **módulo dun vector** á norma matemática do vector dun espazo euclídeo. O módulo dun vector é un número que coincide coa "lonxitude" do vector na representación gráfica.

Cálculo
-------

Dado un vector do espazo euclídeo tridimensional expresado polas súas compoñentes, {\displaystyle {\vec {v}}(v\_{1},v\_{2},v\_{3})}, o módulo é o número real dado pola expresión:

{\displaystyle \mid {\vec {v}}\mid ={\sqrt {v\_{1}^{2}+v\_{2}^{2}+v\_{3}^{2}}}}

A intensidade ou módulo dun vector é a lonxitude do segmento que o representa, polo que terá que ser proporcional ao valor da magnitude da que se trate.

Propiedades
-----------

* O módulo da suma de dous vectores está relacionado co produto escalar e os módulos respectivos dos vectores: {\displaystyle \mid {\vec {v}}+{\vec {w}}\mid ={\sqrt {\mid {\vec {v}}\mid ^{2}+\mid {\vec {w}}\mid ^{2}+2{\vec {v}}\cdot {\vec {w}}}}}
* O módulo da suma de dous vectores é menor ou igual que a suma de módulos (desigualdade triangular): {\displaystyle \mid {\vec {v}}+{\vec {w}}\mid \leq \mid {\vec {v}}\mid +\mid {\vec {w}}\mid }
Módem ISA v.34
**Módem** é o acrónimo de **modulador-demulador**, un dispositivo que converte os sinais dixitais que emprega o ordenador en sinais analóxicos (modulación) para poder conectarse a través da RTB e os sinais analóxicos transmitidos polo cable de teléfono en dixitais (demulación).

Os módems externos conéctanse ao porto serie do ordenador e á liña telefónica. Os módems internos son tarxetas de expansión do ordenador que se integran na placa base.

A velocidade do módem mídese en quilobits por segundo (Kbps).

---

|  |  |
| --- | --- |
|  |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q5607
* AAT: 300024534
* BNCF: 3110
* BNF: 119820469
* EBID: ID
* GND: 4123783-3
* JSTOR: modems
* LCCN: sh85086435
* MAG: 2909158517
* PSH: 9781
* Treccani: modem

 |

|  |  |
| --- | --- |
| Identificadores | 
* MeSH: D003629

 |